डीजल देश में सबसे ज्यादा खपत वाला ईंधन है। इसकी कीमतों का असर सीधे आवश्यक वस्तुओं के दामों पर पड़ता है। आवश्यक वस्तुओं के परिवहन वाले वाहनों में डीजल का ही इस्तेमाल होता है। पिछले महीने अंतरराष्ट्रीय स्तर पर कच्चे तेल की कीमतों में गिरावट के बाद सार्वजनिक क्षेत्र की पेट्रोलियम कंपनियों को डीजल की बिक्री पर लाभ होना शुरू हुआ है। यह पहला मौका है जबकि पेट्रोलियम कंपनियों को डीजल की बिक्री पर लाभ हो रहा है।